recursal/SuperWikiNEXT-32B huggingface dataset:
*Tämä artikkeli kertoo Mustapää-sukunimestä. Sanan muita merkityksiä on lueteltu täsmennyssivulla.*
**Mustapää** on suomalainen sukunimi. Digi- ja väestötietoviraston tietojen mukaan sukunimi on huhtikuuhun 2023 mennessä ollut käytössä 296 suomalaisella tai Suomessa vakituisesti asuneella ulkomaalaisella. Nykyisenä sukunimenä se on 132 henkilöllä.

Historiatietoa
--------------

Nimeä tavataan kirkonkirjoissa jo 1500-luvulla, eikä sen alkuperästä ole varmuutta. Muinaisina aikoina henkilön nimi määräytyi usein henkilökohtaisten tai ulkoisten ominaisuuksien perusteella. Mustapää (saks. Schwarzkopf, ransk. Lenoir, ital. Negrelli, lat. Niger, Nigellus, Nigrinus, engl. Black, unk. Fekete, ven. Tschernischev)  saattaa viitata kantavanhemman hiusten väriin. Erään nimiteorian mukaan ensimmäinen Mustapää oli meren takaa tullut kauppias.

Tunnettuja Mustapäitä
---------------------

* Soili Mustapää (s. 1956), kuvataiteilija

Runoilijan salanimi
-------------------

P. Mustapää (Pyhä Mustapää) oli Martti Haavion kirjailijanimi ja se viittasi Pyhään Mauritiukseen, jonka hahmon hän oli huomannut Mustapäiden killan ovessa Tallinnassa.

Lähteet
-------

1. ↑  Nimipalvelu Digi ja väestötietovirasto. Viitattu 20.4.2023.
2. ↑  Suomalaisten sukunimistä Aug. Ahlqvist. Viitattu 9.3.2016.
3. ↑  Paavo Kyllönen, teoksessa Seija Junno (toim.): *Lehonsaaren veräjillä. Väkeä ja väkkäröitä*, s. 15. Lehonsaaren kyläyhdistys ry, 2015. ISBN 978-952-93-6396-4.
4. ↑  Mikko-Olavi Seppälä, Riitta Seppälä: *Aale Tynni Hymyily, kyynel, laulu*. WSOY, 2013. ISBN 978-951-0-38306-3.
Riian Stockmann
**Stockmann** on Latvian pääkaupungin, Riian, suurin tavaratalo ja sijaitsee keskellä kaupunkia 13. janvāra iela -kadulla samassa rakennuksessa Finnkinon omistaman elokuvateatteriryppään kanssa. Heti tavaratalon itäpuolelta löytyy Riian rautatieasema. 

Riian Stockmann avattiin lokakuussa 2003. Myyntipinta-alaa tavaratalossa on neljässä kerroksessa yhteensä 11 000 neliömetriä. Tavaratalon alla toimii 76 auton pysäköintihalli, ja pysäköintipaikkoja on myös viereisessä paikoituslaitoksessa.

Tavaratalon osastot ja palvelut kerroksittain
---------------------------------------------

Tavaratalon pohjakerroksessa myydään naisten ja miesten kosmetiikkaa, naisten asusteita ja jalkineita sekä elintarvikkeita Herkku-ruokaosastolla (latv. *Stockmann Delikatese*). Pohjakerroksessa on myös kukkakauppa, kahvila Stockmann Deli sekä kioski. 

Toisessa kerroksessa ovat miesten vaatteet ja jalkineet, nuorisopukeutumisen tuotteet (One Way) sekä matkalaukut ja matkustusasusteet.

Kolmannessa kerroksessa myydään naisten vaatteita, lastenvaatteita ja jalkineita sekä leluja. Kolmannessa kerroksessa on myös lasten leikkihuone.

Ylimmässä myymäläkerroksessa ovat kodintekstiilien osasto, Seppälän myymälä, Fazer Amican ravintola sekä asiakaspalvelupiste.

Lähteet
-------

1. ↑  Stockmann Riga stockmann.lv.  Arkistoitu 11.8.2010. Viitattu 20.7.2010. (englanniksi)

Aiheesta muualla
----------------

* Stockmann-tavaratalot ulkomailla[vanhentunut linkki]
* Stockmann Latvia (latviaksi)

Stockmannin tavaratalot

|  |  |
| --- | --- |
| Nykyiset | 
* Espoon Tapiola
* Helsinki
* Helsingin Itäkeskus
* Riika
* Tallinna
* Tampere
* Turku
* Vantaan Jumbo

 |
| Lisensoidut | 
* Jekaterinburg
* Moskova
* Pietari

 |
| Lakkautetut | 
* Kouvola
* Oulu
* Pietarsaari

 |
Rick Battaglia kuvassa oikealla. Vasemmalla Sophia Loren.
**Rick Battaglia** (myös *Rik Battaglia*, oikealta nimeltään *Caterino Bertaglia*; 18. helmikuuta 1927 Corbola, Rovigon maakunta – 27. maaliskuuta 2015 Corbola) oli italialainen elokuvanäyttelijä. 

Köyhään perheeseen syntynyt Battaglia työskenteli nuoresta asti mitä erilaisimmissa ammateissa. Vuonna 1954 hän esitti Sophia Lorenin rinnalla yhtä pääosista Mario Soldatin melodraamassa *Nainen joelta*. Battaglia pääsi opiskelemaan Rooman Kokeelliseen elokuvakeskukseen ja sai ulkonäkönsä ja urheilullisuutensa ansiosta pääosia pukudraamoissa kuten *Orlando e i Paladini di Francia* (1958), *Persian miekka* (1960) ja *Sodoma ja Gomorra* (1962). 1960-luvulla näyttelijä erikoistui spagettiwesterneihin. Myöhemmin hän joutui esittämään etupäässä sivuosia.

Elokuvia
--------

* *Hannibal*, 1959
* *Voittamaton soturi*, 1960
* *Giulio Cesare, il conquistatore delle Gallie*, 1962
* *Kleopatra ja miehet*, 1962
* *Il leone di San Marco*, 1963
* *Sandokan, la tigre di Mompracem*, 1963
* *Malesian merirosvot*, 1964
* *Mannaja*, 1977

Lähteet
-------

1. ↑  Lancia, Enrico; Poppi, Roberto: *Dizionario del cinema italiano: gli attori. Vol. 1: A–L*, s. 53. Roma: Gremese, 2003. ISBN 88-8440-213-1.

Aiheesta muualla
----------------

* Internet Movie Database: Rick Battaglia (englanniksi)

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF
* WorldCat

 |
|  |
| Kansalliset | 
* Espanja
* Ranska
* BnF data
* Saksa
* Israel
* Yhdysvallat
* Tšekki
* Puola

 |
|  |
| Henkilöt | 
* Deutsche Biographie
* Elonet

 |
|  |
| Muut | 
* IdRef

 |

 |
**Taloustirehtööri** (ruots. *ekonomiedirektör*) on nykyisin Suomessa tasavallan presidentin myöntämä arvonimi, joka kuuluu 10. ryhmään. 

Arvonimestä maksettavan veron määrä on joko 3 300 euroa tai 820 euroa.

Taloustirehtöörin arvonimi on myönnetty itsenäisessä Suomessa vuosien 1919–2013 aikana 518 henkilölle.

Arvonimen historia
------------------

Taloustirehtöörin arvo oli käytössä jo Suomen suuriruhtinaskunnassa, sillä taloustirehtööri kuului keisari ja suuriruhtinas Nikolai II:n vahvistamassa vuoden 1897 *Suomen Suuriruhtinaanmaan arvojärjestyksessä* neljänteentoista luokkaan.

Lähteet
-------

1. ↑  Aho, Seppo: *Valtionhoitajan ja tasavallan presidenttien 1918–2005 myöntämät arvonimet*, s. 247. Alavus: Aholis Oy, 2006. ISBN 952-91-9535-4.
2. ↑  Luettelot myönnetyistä arvonimistä vuoteen 2012 saakka. Helsinki: Valtioneuvoston kanslia, 2014.
3. ↑  Myönnetyt arvonimet 1993–2013. Helsinki: Valtioneuvoston kanslia, 2014.
4. ↑  Keisarillisen Majesteetin Armollinen Arvojärjestys Suomen Suuriruhtinaanmaalle. Annettu Helsingissä, 15 p:nä Heinäkuuta 1897. *(Wikiaineistossa)*.  15.7.1897.
**Talviaisjärvi** on metsäjärvi Lieksan pohjoisosassa Pohjois-Karjalan maakunnassa. Sen pinta-ala on 89 hehtaaria. Etäisyys Joensuusta on 107 kilometriä pohjoiseen.

Maantiede
---------

Talviaisjärven pituus kaakosta luoteeseen on 2,7 kilometriä. Järven luoteinen osa on kaakkoista osaa leveämpi. Järven luoteisimman kolkan muodostaa vesialue, jota yhdistää pääaltaaseen noin 20 metriä leveä salmi. Talviaisjärven useista lahdista vain kaakkoisosan Haukilahti on saanut karttanimen. Noin kuudesosa Talviaisjärvestä on vähintään kymmenen metriä syvä. Syvin alue sijaitsee yhtenäisenä vyöhykkeenä altaan luoteisosassa, jossa on myös syvin piste, 25 metriä.

Talviaisjärven keskiosan matalikolla sijaitsee kaksi pientä, nimetöntä saarta. Järven ranta-alue on sekä suo- että metsämaata. Järven länsipuolella kohoaa Talviaisvaara, jonka laki on noin 235 metriä merenpinnan yläpuolella. Pohjois- ja itäpuolella on luonnonsuojelualuetta, jonka sisällä on useita vaaroja. Päävaaran korkeustaso on yli 240 metriä mpy. Eteläpuolella sijaitsee Talviaisenkangas.

Talviaisjärvi laskee nimetöntä laskuojaa Pieni-Talviaiseen (160,0 metriä mpy), joka sijaitsee noin 350 metriä Talviaisjärveltä pohjoiseen.

Talviaisjärven vesitilavuus on 5 147 000 kuutiometriä.

Talviaisjärvi (04.433.1.012) kuuluu Talviaisjoen valuma-alueeseen (04.433), joka on kolmannen jakovaiheen vesistö Vuoksen vesistössä (04). Toinen jakovaihe on Nurmijärven alue (04.43) ja ensimmäinen on Pielisen reitin valuma-alue (04.4). Talviaisjoen valuma-alueeseen kuuluu kolmetoista vähintään hehtaarin laajuista järveä. Niistä selkeästi laajin on Talviaisjärvi. Sitä seuraa Särkkälammi (i), Raja-Talviainen ja Särkkälammi (l).

Lähteet
-------

1. 1 2 3 4 5  Talviaisjärvi, vakavesi, Lieksa
2. 1 2 3 4 5 6 7 8 9 10  Ympäristö.fi : Ympäristötiedon hallintajärjestelmä Hertta Ympäristötiedon hallintajärjestelmä Hertta. Viitattu 18.9.2022.
3. ↑  Talviaisjärvi. Järviwiki. Viitattu 18.9.2022.
4. ↑  Talviaisjoen valuma-alue (04.433). Järviwiki. Viitattu 18.9.2022.
**Ruokaa ei aseita** (REA) (*Food Not Bombs*) on löyhä aktivistien yhteenliittymä, joka jakaa ilmaista kasvis- ja vegaaniruokaa. Liikkeen ajatus on kiinnittää huomiota siihen, että suuryritykset ja valtiot käyttävät paljon resursseja asevarusteluun, kun suuri osa maailmasta näkee nälkää. REA:n jakama ruoka on ekologisista syistä kasvisruokaa ja, kuten freeganismissa, usein markettien ja leipomoiden ylijäämäruokaa, joka käyttämättömänä menisi kaatopaikalle.

Historia
--------

Ruokaa ei aseita sai alkunsa 1980-luvun alussa Cambridgessa Yhdysvaltain Massachusettsissa, kun ryhmä Seabrookin ydinvoimalaa vastustaneita aktivisteja alkoi spray-maalata iskulausetta "Money for food, not for bombs" ("Rahaa ruokaan, ei pommeihin") ympäri kaupunkia. Iskulause lyheni muotoon "Food Not Bombs", ja siitä tuli heidän ryhmänsä nimi. Pian he päättivät panna iskulauseensa käytäntöön. Ryhmä ilmestyi erääseen ydinvoimaloita rahoittaneiden pankinjohtajien tapaamiseen ja alkoi jakaa ilmaista ruokaa ulkopuolella olleille kolmellesadalle kodittomalle. Tempaus oli niin suosittu, että ryhmä alkoi säännöllisesti kerätä ruokakaupoista ylijäämäruokaa ja valmistaa siitä aterioita.

Nykytila
--------

Ruokaa ei aseita -ryhmä tarjoaa ruokaa puistossa.
Nykyään Ruokaa ei aseita -ryhmiä on liikkeen kotisivujen mukaan yli 400, joista noin puolet toimii liikkeen syntymaan Yhdysvaltain ulkopuolella. Liikkeellä on löyhä rakenne: jokainen REA-ryhmä noudattaa tiettyä perusperiaatteita ja järjestää samankaltaista toimintaa, mutta jokainen ryhmä voi vapaasti tehdä omat päätöksensä yhteisönsä tarpeiden mukaan. Ryhmät myös toimivat konsensusperiaatteella: kaikilla on yhtäläinen sananvalta päätöksenteossa. Paitsi ruuan keräämiseen ja ilmaiseksi jakamiseen, moni ryhmä toimii myös köyhyyden- ja sodanvastaisesti ja maahanmuuton puolesta.

Suomessa Ruokaa ei aseita -tapahtumia on järjestetty 14 kaupungissa.

Lähteet
-------

1. ↑  The Observer - Local chapter of Food Not Bombs feeds Cleveland's hungry and advocates peace *observer.case.edu*.  Arkistoitu 13.10.2008. Viitattu 19.10.2007.
2. ↑  Why Food Not Bombs Book *foodnotbombs.net*. Viitattu 19.10.2007.
3. ↑  World Prout Assembly: The 25th Anniversary of Food Not Bombs *worldproutassembly.org*. Viitattu 19.10.2007.
4. ↑  Food Not Bombs | AKL *akl-web.fi*. Viitattu 27.4.2008.

Aiheesta muualla
----------------

* Food Not Bombs
* Ruokaa ei aseita
Pysyvät hampaat (vasemmalla) vertailussa maitohampaiden kanssa.
**Pysyvät hampaat** eli ns. **rautahampaat** ovat toinen ihmisille muodostuva hammassarja. Ihmisillä on 28-32 pysyvää hammasta. 32 hampaan malli sisältää 8 etuhammasta, 4 kulmahammasta, 8 välihammasta sekä 12 poskihammasta (joista 4 takimmaista on viisaudenhampaita, jotka kasvavat noin 65 prosentille väestöstä).

Ensimmäinen pysyvä hammas alkaa kasvaa usein kuuden vuoden iässä. Tätä seuraa pitkä jakso, jolloin osa hampaista on maitohampaita ja osa pysyviä hampaita, kunnes viimeinen maitohammas on vaihtunut. Tällöin kulmahampaita on neljä. Myöhemmin takimmaiseksi suuhun kasvaa neljä uutta poskihammasta. Tämän jälkeen ihmiselle voi kasvaa myös viisaudenhampaat (vielä taaemmaksi).

On myös harvinaisia tapauksia, jolloin ihmisille on todettu kasvavan kolmas hammassarja pysyvien hampaiden jälkeen. Usein tämä tapahtuu vanhoille ihmisille, mutta joskus myös nuoremmille, joiden pysyviä hampaita on poistettu. Ongelma on todettu geneettiseksi.

Katso myös
----------

* Maitohampaat

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.
**Yol** on Yilmaz Güneyn käsikirjoittama ja Serif Görenin Güneyn ohjeiden mukaan ohjaama turkkilainen draamaelokuva vuodelta 1982.
 Vankilassa suuren osan elämästään viettänyt Güney leikkasi elokuvan Pariisissa, jonne hänen onnistui paeta vankilasta. Elokuva voitti Cannesissa Kultaisen palmun ja Fipresci-palkinnon. Elokuva sai ensi-iltansa Turkissa 12. helmikuuta 1999.

Juoni
-----

Elokuva *Yol* (suom. "tie") syntyi Güneyn vankitovereiden kertomusten pohjalta elokuvantekijän pyydettyä kutakin pitämään kirjaa kokemuksistaan viikon mittaisen vankilomansa aikana. Valmiissa elokuvassa esiintyy viiden vangin tarinat, joiden kautta kuvataan Turkkia sotilasdiktatuurin ja tukahduttavien perinteiden kahleissa. Eri tarinoiden teemoina ovat muun muassa kurdikysymys, naisten asema ja nuorten kahlittu elämä ilman omaa päätösentekovaltaa.

Arvioita
--------

Suomen kansallisen audiovisuaalisen instituutin sivuilla elokuvasta todetaan ilmeisesti Ywe Jalanderin ajatuksiin perustuen: "Hyvin harvoin elokuvan historiassa jonkin kulttuurin hallitsevat sisäiset rakenteet on pystytty saamaan näkyville näin selkeinä ja uskottavina. Yolia sopisi täten pitää eräänlaisena sosiologis-antropologisena dokumentaarina fiktiivisessä muodossa. Silti se ei hetkeäkään tunnu didaktisella eikä siinä myöskään ole teoreettisen konstruktion makua, vaan nuoruudessaan innokkaasti amerikkalaisia seikkailuelokuvia katsellut Güney on punonut panoraamansa osaset mukaansatempaavaksi kertomukseksi."

*Yol* nähtiin Suomen elokuvateattereissa tuoreeltaan jouluna 1982 ja televisiossa ensimmäisen kerran Mainos-TV:n ohjelmistossa vuoden 1985 alussa. *Helsingin Sanomien* Mikael Fränti kirjoitti elokuvan tv-esityksen alla sen tarinan vaikuttavan vahvalta, tosipohjaiselta ja vaikuttavalta, mutta ei pitänyt itse elokuvaa kovin omaperäisenä saati erinomaisena.

Lähteet
-------

1. 1 2 3 4  Yol (1982) KAVI – Kansallinen audiovisuaalinen instituutti.  Arkistoitu 16.6.2019. Viitattu 16.7.2019.
2. 1 2  Fränti, Mikael: Turkkilainen Yol kertoo viiden vangin tarinan.  *Helsingin Sanomat*, 4.1.1985, s. 37. Näköislehden aukeama (tilaajille).
3. ↑  Fränti, Mikael: Kevään merkkifilmi Lauma.  *Helsingin Sanomat*, 20.1.1985, s. 111.
4. ↑  Yol *Festival de Cannes*.  1982. Viitattu 16.7.2019. (englanniksi)
5. ↑  Bir yol filmi *Hürriyet.com.tr*.  12.2.1999. Viitattu 10.7.2020. (turkiksi)
6. ↑  *Yol* Elonetissä. Esitystiedot.
**Tibor Csík** (2. syyskuuta 1927 Jászberény – 22. kesäkuuta 1976 Sydney, Australia) oli unkarilainen nyrkkeilijä. Hän pakeni vuoden 1956 Unkarin kansannousun yhteydessä Australiaan, jossa vietti loppuelämänsä.

Olympiavoittoon
---------------

Csík voitti Unkarin alle 54 kiloisten mestaruuden vuonna 1946.

Olympiamatka Csikille olisi saattanut saada erikoisen käänteen, sillä Unkarin joukkueen saapuessa Belgian Oostenden satamaan Csik meni erehdyksessä Afrikkaan matkalla olleeseen laivaan. Hänen unkarilainen urheilijakumppani Rudolf Kárpáti huomasi erehdyksen, ja näin Csik  oli mukana menestyksellisesti Lontoon olympialaisissa.

Csik eteni Lontoossa kultamitaliin viiden voiton kautta eli voitoilla Brasilian Manoel do Nascimentosta, Perun Santiago Riverasta, Australian Jimmy Carruthersista, välierässä Puerto Ricon Juan Evangelista Venegasista ja loppuottelussa Italian Giovanni Zuddasista.

Nyrkkeilyuran jatkosta
----------------------

Seuraavana vuonna 1949 käytiin EM-kisat Oslossa. Csik oli mukana kisoissa, mutta koki heti 1. kierroksella pistetappion Suomen Sulo Seitolalle. Kultaan eteni Csikin Lontoon olympialaisten loppuotteluvastustaja Italian Zuddas. Saman vuoden elokuussa käytiin Budapestissä maailman nuorten 2. nuorisofestivaalit ja niiden urheilutapahtumat. Nyrkkeilyssä Csik voitti turnauksen kolmella ottelulla; ensin kaatui Józef Kruża, sitten Romanian Eustatiu Margarit ja loppuottelussa Neuvostoliiton Gabriel Hanukašvili.

Pako Unkarista vuonna 1956
--------------------------

Unkarin polittiset tapahtumat kärjistyivät marraskussa 1956. Unkarilaiset nousivat tällöin kapinaan neuvostomiehittäjiä ja heidän unkarilaisia käskyläisiään vastaan. Csik osallistui kapinaan Budapestissä ja joutui poistumaan maasta neuvostojoukkojen otettua vallan Unkarissa.

Tibor Csík pakeni Australiaan ja asettui Sydneyn kaupunkin.

Lähteet
-------

1. 1 2 3 4  Ki is volt Csik Tibor? *profight.hu*.  Arkistoitu 25.4.2012. Viitattu 13.5.2023. (unkariksi)
2. ↑  14.Olympic Games - London, Great Britain - August 7-13 1948 *amateur-boxing.strefa.pl*. Viitattu 13.5.2023 (englanniksi).
3. ↑  8.European Championships Bislet Stadium, Oslo, Norway June 13-18, 1949 *amateur-boxing.strefa.pl*. Viitattu 13.5.2023 (englanniksi).
4. ↑  2.World Festival of Youth and Students - Budapest, Hungary - August 14-20 1949 amateur-boxing.strefa.pl. Viitattu 13.5.2023 (englanniksi).
**Tramatza** (sardiksi *Tramàtza*) on kaupunki ja kunta Italiassa Sardinian hallintoalueella Oristanon maakunnassa. Kunnassa on arviolta 977 asukasta (vuonna 2016) ja sen pinta-ala on 16,8 neliökilometriä. Se sijaitsee 19 metrin korkeudella merenpinnan yläpuolella.

Lähteet
-------

1. 1 2  Istat - Istituto nazionale di statistica: Altitudini dei comuni tramite DEM *Italian kuntien pinta-alat ja korkeus merenpinnasta*. Viitattu 16.04.2019. (italiaksi)
2. 1 2  Istat - Istituto nazionale di statistica: Bilancio demografico al 30/11/2016 *Italian tilastokeskuksen väestötilasto alueittain, maakunnittain ja kunnittain*. Viitattu 16.04.2019. (italiaksi)

Aiheesta muualla
----------------

* Kuvia tai muita tiedostoja aiheesta **Tramatza** Wikimedia Commonsissa

* Tramatzan kunnan kotisivut (italiaksi)

Oristanon maakunta
Abbasanta | Aidomaggiore | Albagiara | Ales | Allai | Arborea | Ardauli | Assolo | Asuni | Baradili | Baratili San Pietro | Baressa | Bauladu | Bidonì | Bonarcado | Boroneddu | Bosa | Busachi | Cabras | Cuglieri | Curcuris | Flussio | Fordongianus | Ghilarza | Gonnoscodina | Gonnosnò | Gonnostramatza | Laconi | Magomadas | Marrubiu | Masullas | Milis | Modolo | Mogorella | Mogoro | Montresta | Morgongiori | Narbolia | Neoneli | Norbello | Nughedu Santa Vittoria | Nurachi | Nureci | Ollastra | Oristano | Palmas Arborea | Pau | Paulilatino | Pompu | Riola Sardo | Ruinas | Sagama | Samugheo | San Nicolò d’Arcidano | San Vero Milis | Santa Giusta | Santu Lussurgiu | Scano di Montiferro | Sedilo | Seneghe | Senis | Sennariolo | Siamaggiore | Siamanna | Siapiccia | Simala | Simaxis | Sini | Siris | Soddì | Solarussa | Sorradile | Suni | Tadasuni | Terralba | Tinnura | Tramatza | Tresnuraghes | Ula Tirso | Uras | Usellus | Villa Sant'Antonio | Villa Verde | Villanova Truschedu | Villaurbana | Zeddiani | Zerfaliu
Tic-liikkeitä
**Tic-liike** eli **hermoväre** tarkoittaa nykimisoiretta tai lihasnyintää, joka esiintyy tahdosta riippumatta jatkuvasti toistuvina lyhyinä liikesarjoina etenkin kasvojen, kaulan ja hartioiden lihaksissa. Niitä esiintyy yleisen arvion mukaan 10 prosentilla lapsista. Tyypillisimmin tic on 7–15-vuotiaiden poikien oire. Se on pojilla 3–4 kertaa yleisempi kuin tytöillä. Tyypillisiä tic-oireita ovat silmien räpyttely, irvistely, huulien nuoleskelu ja olkapäiden kohottelu. Nykimishäiriö voi ilmetä myös äänioireina kuten niiskutuksena, rohinana, yskimisenä, viheltelynä, ääntelynä joka muistuttaa koiran haukkumista tai sylkemisenä. Monimuotoiset nykimiset ovat useiden lihasryhmien laajoja, perättäisiä liikkeitä, esimerkiksi hyppely ja tanssimaiset liikkeet.  Nykimisoire on lapsilla yleensä tilapäinen, ajan myötä se vähenee itsestään. Vaikeimmillaan tic-liikkeet ovat noin 10 vuoden iässä ja helpottuvat usein nuoruusiässä. Tic-liikkeet ovat yhtenä keskeisenä oireena Touretten oireyhtymässä.

Syyt
----

Tic-liikkeet ovat nykykäsityksen mukaan olennaisilta osin keskushermoston motorisia toimintoja säätelevien hermoverkostojen neurologinen häiriö. Tic-liikkeiden tarkkaa syntymekanismia ei tunneta, mutta perinnöllisten tekijöiden osuutta pidetään merkittävänä. Dopaminergisten tyvitumakkeiden toiminnan ja dopamiininkuljettajaproteiinin poikkeavuudet ovat tärkeimmät etiologiaa koskevat hypoteesit. Myös streptokokki‑infektion on arveltu olevan yhteydessä nykimis‑ ja pakko‑oireiden alkamiseen, mutta suoraa syysuhdetta ei ole kyetty osoittamaan. Tardiiviksi dyskinesiaksi kutsuttu pysyvä tic-oireisto voi syntyä myös antipsykoottisten lääkkeiden käytön seurauksena.

Historiaa
---------

Tic-liikkeitä pidettiin ennen ankarasta yliminästä johtuvana neuroottisluonteisina häiriöinä. Tic-oireita pidettiin vaikeasti poistettavina, mutta suomalaiset psykiatrit suosittelivat silti potilaiden hoitamista psykoterapialla ja vaikeimmissa tapauksissa jopa psykiatrisilla sairaalajaksoilla ja tilapäisellä rauhoittavalla lääkityksellä. Psykiatrien mukaan tic-potilaan psyykkinen jännitys johtaisi ilman hoitoa persoonallisuuden kaventumiseen, vaikka varsinainen tic-oire häviäisikin itsestään lapsen kasvaessa. Psykoterapian tarkoituksena oli päästä keskustelemalla käsiksi tiedostamattomiin ongelmakohtiin suhteessa vanhempiin tai omiin pelkoihin sekä itseen kohdistettuihin vaatimuksiin.

Katso myös
----------

* Touretten oireyhtymä
* Tardiivi dyskinesia
* Ekstrapyramidaalioireet
* Elohiiri
* Dysfasia
* Spasmi

Lähteet
-------

1. ↑  Annikki Kivalo ja Tuula Louhimo: Lasten Tic-oire. Duodecim 1979: 95:113–118.
2. 1 2  terveyskirjasto.fi
3. ↑   Matti Huttunen: Nykimishäiriöt (Touretten oireyhtymä). Lääkärikirja Duodecim 6.11.2011.
4. ↑  Pertti Rintahaka: Touretten oireyhtymä ja muut Nykimishäiriöt.
5. ↑  Duodecim terveyskirjasto Antipsykoottien haittavaikutukset. Matti O. Huttunen. 23.7.2008.  (Arkistoitu – Internet Archive)
6. ↑  Annikki Kivalo ja Tuula Louhimo: Lasten Tic-oire. Duodecim 1979: 95:113–118. Sivu 117/25. .

Aiheesta muualla
----------------

* Mitä on tic Terveyskirjasto.fi
* LASTEN TIC-OIRE Duodecimlehti.fi
**Videopelivuosi 2013** käsittelee vuoden 2013 aikana julkaistuja videopelejä ja videopelimaailman merkittäviä tapahtumia.

Tapahtumia
----------

Maaliskuu
5. maaliskuuta - British Academy Games Awards
Kesäkuu
11.–13. kesäkuuta – E3 2013 järjestettiin Los Angelesissa.
Elokuu
21. - 25. elokuuta - Gamescom
Joulukuu
7. joulukuuta - Spike Video Game Awards järjestetään viimeisen kerran, nimellä **VGX**

Laitteistojulkaisuja
--------------------

* PlayStation 4
* Xbox One

Videopelijulkaisuja
-------------------

| Merkintä | Ohjelmisto |
| --- | --- |
| iOS | Apple iOS |
| Mac | Mac OS |
| Win | Microsoft Windows |
| Lin | Linux |
| NDS | Nintendo DS |
| 3DS | Nintendo 3DS |
| PS3 | PlayStation 3 |
| PS4 | PlayStation 4 |
| PSP | PlayStation Portable |
| PSV | PlayStation Vita |
| Wii | Wii |
| WiiU | Wii U |
| X360 | Xbox 360 |
| XOne | Xbox One |

### Tammikuu

15. tammikuuta – *DmC: Devil May Cry* (PS3, X360)
31. tammikuuta – *Antichamber* (Win)
### Helmikuu

8. helmikuuta – *Dead Space 3* (Win, PS3, X360)
21. helmikuuta - *Crysis 3* (Win, X360, PS3)
### Maaliskuu

5. maaliskuuta – *Tomb Raider* (PS3, X360, Win)
7. maaliskuuta – *SimCity* (Win, Mac)
26. maaliskuuta – *BioShock Infinite* (PS3, X360, Win)
27. maaliskuuta – *Sly Cooper: Thieves in Time* (PS3, PSV)
### Kesäkuu

3. kesäkuuta – *Remember Me* (PC, PS3, X360)
14. kesäkuuta – *The Last of Us* (PS3)
21. kesäkuuta – *MotoGP 13* (PS3, X360, Win)
### Elokuu

20. elokuuta - *Tom Clancy’s Splinter Cell: Blacklist* (Win, PS3, X360, WiiU)
### Syyskuu

10. syyskuuta – *NHL 14* (PS3, X360)
17. syyskuuta – *Grand Theft Auto V* (PS3, X360)
24. syyskuuta – *FIFA 14* (PS3, PSV, X360, Win)
26. syyskuuta – *Shadow Warrior* (Lin, Mac, PS4, Win, XOne)
### Lokakuu

4. lokakuuta – *F1 2013* (Win, PS3, X360)
8. lokakuuta – *Beyond: Two Souls* (PS3)
12. lokakuuta – *Pokémon X ja Y* (3DS)
13. lokakuuta - *Skylanders: Swap Force* (3DS, PS3, Wii, Wii U, X360)
18. lokakuuta – *Sonic Lost World* (WiiU, 3DS)
25. lokakuuta – *Batman: Arkham Origins* (Win, PS3, X360, WiiU)
29. lokakuuta – *Battlefield 4* (Win, PS3, PS4, X360)
29. lokakuuta – *Assassin’s Creed IV: Black Flag* (Win, PS3, PS4, X360, WiiU)
### Marraskuu

5. marraskuuta – *Call of Duty: Ghosts*
13. marraskuuta - *Oceanhorn: Monster of Uncharted Seas*
15. marraskuuta - *Resogun*
### Joulukuu

4. joulukuuta - *Starbound* (Win, OS X, Linux).
6. joulukuuta – *Bravely Default* (3DS)
### Muut varmistetut pelit

2013 - *Amnesia: A Machine for Pigs* (Win, Mac, Lin)
2013 - *Arma 3* (Win)
2013 - *Lightning Returns: Final Fantasy XIII* (PS3, X360)
2013 - *Zeno Clash 2* (PS3, X360, Win)

Palkinnot
---------

### DICE Awards

* *Journey* - Vuoden peli

### Game Developers Choice Awards

* *Journey* - Vuoden Peli (Game of the Year)

### Golden Joystick Awards

* *Grand Theft Auto V* – Game of the Year

### VGX

* *Grand Theft Auto V* - Game of the Year

Lähteet
-------

1. ↑  Xav de Matos: Call of Duty: Ghosts announced *joystiq.com*.  1. toukokuuta 2013. Viitattu 1.5.2013. (englanniksi)
**Videopelivuosi 2020** käsittelee vuoden 2020 aikana julkaistuja videopelejä ja videopelimaailman merkittäviä tapahtumia.

Tapahtumia
----------

* Vuosittain järjestettävä Electronic Entertainment Expo peruttiin COVID-19 -viruksen johdosta.
* Game Developers Conference on lykätty myöhemmäksi COVID-19 -viruksen johdosta.
* Tokyo Game Show pidettiin verkossa COVID-19 -viruksen johdosta.

Laitteistojulkaisuja
--------------------

* PC Engine Mini
* PlayStation 5
* Xbox Series X ja Series S

Videopelijulkaisuja
-------------------

| Merkintä | Ohjelmisto |
| --- | --- |
| iOS | Apple iOS |
| Mac | Mac OS |
| Win | Microsoft Windows |
| Lin | Linux |
| 3DS | Nintendo 3DS |
| NS | Nintendo Switch |
| PS4 | PlayStation 4 |
| PSV | PlayStation Vita |
| XOne | Xbox One |

### Tammikuu

16. tammikuuta – *Yakuza: Like A Dragon*JP
### Helmikuu

14. helmikuuta – *Dreams*
20. helmikuuta – *Persona 5 Strikers* JP
### Maaliskuu

11. maaliskuuta – *Ori and the Will of the Wisps*
13. maaliskuuta – *Nioh 2*
19. maaliskuuta – *Doom Eternal*
20. maaliskuuta – *Animal Crossing: New Horizons*
23. maaliskuuta – *Half-Life: Alyx*
25. maaliskuuta – *Iron Danger*
30. maaliskuuta – *Mount & Blade II: Bannerlord*
### Huhtikuu

3. huhtikuuta – *Resident Evil 3*
10. huhtikuuta – *Final Fantasy VII Remake*
24. huhtikuuta – *Predator: Hunting Grounds*
24. huhtikuuta – *Trials of Mana*
### Toukokuu

26. toukokuuta – *Minecraft Dungeons*
### Kesäkuu

2. kesäkuuta – *Valorant*
19. kesäkuuta – *The Last of Us Part II*
### Heinäkuu

16. heinäkuuta – *Beyond a Steel Sky*
17. heinäkuuta – *Ghost of Tsushima*
17. heinäkuuta – *Paper Mario: The Origami King*
### Elokuu

4. elokuuta – *Fall Guys: Ultimate Knockout*
18. elokuuta – *Microsoft Flight Simulator*
28. elokuuta – *Wasteland 3*
28. elokuuta – *Project CARS 3*
### Syyskuu

1. syyskuuta – *Crusader Kings III*
4. syyskuuta – *Marvel’s Avengers*
17. syyskuuta – *Hades*
### Lokakuu

2. lokakuuta – *Crash Bandicoot 4: It’s About Time*
9. lokakuuta – *FIFA 21*
15. lokakuuta – *Noita*
27. lokakuuta – *Legend of Heroes: Trails of Cold Steel IV*
29. lokakuuta – *Watch Dogs: Legion*
### Marraskuu

6. marraskuuta – *Dirt 5*
10. marraskuuta – *Yakuza: Like A Dragon*
10. marraskuuta – *Assassin’s Creed Valhalla*
12. marraskuuta – *Marvel’s Spider-Man: Miles Morales*
12. marraskuuta – *Just Dance 2021*
13. marraskuuta – *Call of Duty: Black Ops Cold War*
### Joulukuu

1. joulukuuta – *Twin Mirror*
10. joulukuuta – *Cyberpunk 2077*

Lähteet
-------

1. ↑  It’s official: E3 2020 has been canceled [Updated]  11.3.2020. Ars Technica. Viitattu 11.3.2020. (englanniksi)
2. ↑  GDC postponed to later in 2020 amid coronavirus cancellations [Updated]  28.2.2020. Ars Technica. Viitattu 11.3.2020. (englanniksi)
3. ↑  Tokyo Game Show 2020: Schedule and How to Watch Online *newsweek.com*.  23.9.2020. Viitattu 25.9.2020. (englanniksi)
4. ↑  Matt Wales: Revolution Software unveils Beneath a Steel Sky sequel and it's out this year  25.3.2019. Eurogamer. Viitattu 26.3.2019.
5. ↑  Release Date Revealed For The Legend Of Heroes: Trails of Cold Steel IV On PS4 *gameinformer.com*.  23.6.2020. Viitattu 11.2.2021. (englanniksi)
**Titus Albucius** (100-luku eaa.) oli roomalainen preettori, puhuja ja epikurolainen filosofi. Albucius opiskeli Ateenassa 100-luvun loppupuolella. Hän oli hyvin perehtynyt kreikkalaiseen kirjallisuuteen. Cicero sanoi hänen olleen itsekin melkein kreikkalainen. Runoilija Lucilius satirisoi sitä, että Albucius käytti joka tilanteessa kreikkaa ja viittasi kreikkalaiseen filosofiaan.

Albucius syytti auguuri Mucius Scaevolaa väärinkäytöksistä (*repetundae*) provinssissaan, mutta oikeusjuttu epäonnistui. Vuonna 105 eaa. Albucius toimi preettorina Sardiniassa. Hän menestyi eräässä pienimuotoisessa jutussa rikollisia vastaan, ja juhli tämän ansiosta triumfia provinssissa. Palattuaan Roomaan hän pyysi senaatilta kunnianosoitukseksi supplicatiota, mutta tästä kieltäydyttiin. Vuonna 103 eaa. Gaius Julius Caesar vanhempi syytti Albuciusta väärinkäytöksistä provinssissaan, ja hänet tuomittiin. Pompeius Strabo oli tarjonnut itseään syyttäjäksi, mutta hänen ei sallittua toimia tehtävässä, koska hän oli ollut Albuciuksen kvestori.

Tuomion jälkeen Albucius vetäytyi Ateenaan ja keskittyi filosofian tutkimiseen. Albucius jätti jälkeensä puheita, jotka Cicero tunsi.

Lähteet
-------

* Smith, William: *Dictionary of Greek and Roman Biography and Mythology*, s. 94. Osa I. Boston: Little, Brown and Company, 1859. Teoksen verkkoversio.

### Viitteet

1. 1 2  Cicero: *Brut.* 35.
2. ↑  Cicero: *de Fin.* I.3.
3. ↑  Cicero: *Brut.* 26; *De Orat.* II.70.
4. ↑  Cicero: *De Prov. Cons.* 7; *in Pison.* 38; *Div. in Caecil.* 19; *de Off.* II.14.
5. ↑  Cicero: *Tusc.* V.37.

Antiikin filosofia – Epikurolainen koulukunta

|  |  |
| --- | --- |
| Kreikkalainen aika | Epikuros · Metrodoros · Polyainos · Leontion · Karneiskos · Hermarkhos · Idomeneus · Leonteus · Themista · Kolotes · Polystratos · Dionysios Lamptrailainen · Basileides · Diogenes Tarsoslainen · Demetrios Lakonialainen · Filodemos · Apollodoros · Zenon Sidonlainen |
| Roomalainen aika | Amafanius · Titus Albucius · Lucretius · Faidros · Patron · Siron · Diogenes Oinoandalainen · Catius |
**Titta Elina Kiuru**, o.s. **Kuosmanen** (s. 2. joulukuuta 1969 Pielavesi) on suomalainen toimittaja, joka on työskennellyt useiden eri aikakauslehtien palveluksessa.

Kiuru syntyi rehtori Teemu Kuosmasen ja opettaja Riitta Leväksen perheeseen. Hänen puolisonsa vuodesta 1995 on rehtori Petri Kiuru. Titta Kiuru valmistui valtiotieteen maisteriksi Turun yliopistosta 2006. Hän toimi *Me Naiset* -lehden toimittajana 1994–2000, *Vauva-lehden* toimitussihteerinä 2000–2002 ja *Kauneus ja terveys* -lehden toimituspäällikkönä 2002–1987. Lehden päätoimittajaksi hänet nimitettiin 2007.

Kiuru siirtyi *Meidän talo* -lehden päätoimittajaksi vuonna 2012. Lokakuussa 2017 hänestä tuli myös *Viherpiha*-lehden päätoimittaja. Huhtikuussa 2018 Kiuru siirtyi vastaamaan A-lehdissä K-ryhmän *Pirkka Mediasta*.

Lähteet
-------

1. 1 2  Lasse Pajala, John Lagerbohm, Ulla Strengell-Silainen (toim.): *Kuka kukin on 2011*, s. 382. Helsinki: Otava, 2011. ISBN 978-951-1-24712-8.
2. ↑  Titta Kiurusta Meidän Talon päätoimittaja. M&M, 10.1.2012
3. ↑  A-lehdet rakentaa Suomen sisältömarkkinoille ylivoimaisen asumisen tiimin *epressi.com*. Viitattu 15.5.2018.
4. ↑  Päätoimittaja Titta Kiuru siirtyy A-lehdissä vastaamaan K-ryhmän Pirkka Mediasta *A-lehdet*.  20.3.2018. Viitattu 15.5.2018.
**Pietro Simone Agostini** (tai **Piersimone Agostini**, n. 1635 Forlì – 1. lokakuuta 1680 Parma) oli italialainen barokkisäveltäjä. Agostini tunnetaan maallisista kantaateistaan sekä oopperasta *Gl’inganni innocenti, ovvero L’Adalina*, josta tuli menestys Aricciassa Rooman lähellä vuonna 1673. Toinen Agostinin ooppera on *Il ratto delle Sabine* ("Sabiinitarten ryöstö"), joka valmistui Venetsiassa 1680. Hän teki oopperoita myös Milanoon, Genovaan ja Parmaan. 

Agostini eli värikästä elämää, joka päättyi hänen murhaansa. Hänet karkotettiin synnyinkaupungistaan Forlìsta hänen paljastuttuaan henkirikoksen yhdeksi tekijäksi. Hän opiskeli musiikkia Ferrarassa Giovanni Battista Mazzaferratan johdolla ja suoritti sitten asepalveluksen Kreetan saarella. Vuonna 1658 Agostini aloitti säveltäjänä Venetsiassa, muutti 1664 Genovaan teatterisäveltäjäksi kunnes hänet erotettiin seksisuhteesta nunnan kanssa. Hän siirtyi Roomaan, jossa hänestä tuli Sant’Agnese in Agone -kirkon musiikillinen johtaja.

Vuonna 1679 Agostini kutsuttiin hovikapellimestariksi Parmaan, jossa hän kuoli murhan uhrina seuraavana vuonna.

Lähteet
-------

1. 1 2 3  Agostini, Pietro Simone (Arkistoitu – Internet Archive), Baker’s Biographical Dictionary of Musicians, 2001. Vaatii HighBeam-tilauksen.
2. ↑  Murtomäki, Veijo: Barokkiooppera Italiassa, Sibelius-Akatemia 2014. Viitattu 9.5.2016.


|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF
* WorldCat

 |
|  |
| Kansalliset | 
* Espanja
* Ranska
* BnF data
* Saksa
* Italia
* Yhdysvallat
* Alankomaat
* Vatikaani

 |
|  |
| Taiteenala | 
* MusicBrainz

 |
|  |
| Henkilöt | 
* Italian People

 |
|  |
| Muut | 
* IdRef

 |

 |
**Trevor Philp** (s. 1. toukokuuta 1992) on kanadalainen alppihiihtäjä, joka edustaa Banff Alpine Racers -seuraa.

Schladmingin MM-kilpailuissa 2013 Philp sijoittui pujottelussa 35:nneksi. Sotšin olympialaisissa 2014 hän sijoittui suurpujottelussa 25:nneksi. Vailin / Beaver Creekin MM-kilpailuissa 2015 Philp saavutti hopeaa joukkuekilpailussa ja oli 18:s sekä pujottelussa että suurpujottelussa. Cortina d'Ampezzon MM-kilpailuissa 2021 hän sijoittui alppiyhdistetyssä kymmenenneksi. Pekingin olympialaisissa 2022 hän sijoittui supersuurpujottelussa kymmenenneksi ja suurpujottelussa 24:nneksi.

Alppihiihdon maailmancupissa Philp kilpaili ensimmäisen kerran Adelbodenin pujottelussa tammikuussa 2012. Maailmancupin pisteille hän sijoittui ensimmäisen kerran Beaver Creekin suurpujottelussa joulukuussa 2013 oltuaan 30:s. Parhaimmillaan hän on sijoittunut 11:nneksi Beaver Creekin suurpujottelussa joulukuussa 2017.

Lähteet
-------

1. 1 2 3 4  Trevor Philp Kansainvälinen hiihtoliitto (FIS).  (englanniksi)
2. ↑  Nation Team Event fis-ski.com. Viitattu 13.2.2015. (englanniksi)
*Tämä artikkeli käsittelee tanssimusiikkia. Javan kevyestä graafisen käyttöliittymän luontiin tarkoitetusta kirjastosta, katso Swing (Java).*

**Swing** on jazzmusiikin tyylilaji, joka oli suosituimmillaan noin vuodesta 1935 1940-luvun puoliväliin asti. Aikakautta kutsutaan joskus "swing-ajaksi" (engl. *swing era*). Swingyhtyeissä on muihin jazzyhtyeisiin verrattuna enemmän jäseniä, usein 12:sta 16:een. Swing oli ensimmäinen jazzin tyylilaji, joka oli kaupallisesti menestyksellinen. Ennen swingiä jazz yhdistettiin usein New Orleansin bordelleihin ja Chicagon kieltolain aikaisiin laittomiin anniskeluravintoloihin.

Tullakseen kaupallisesti menestyväksi swingyhtyeen piti koostua valkoisista jäsenistä. Vaikka mustaihoisista koostuneet yhtyeet kuten muun muassa Count Basien, Duke Ellingtonin, Chick Webbin ja Jimmie Luncefordin yhtyeet tulivatkin suosituiksi, valkoihoisten yhtyeet kuten Benny Goodmanin, Harry Jamesin, Tommy ja Jimmy Dorseyn sekä Glenn Millerin yhtyeet menestyivät paremmin. Goodmania kutsuttiin "swingin kuninkaaksi" (engl. *King of Swing*).

Swing Suomessa
--------------

Suomessa swingin kulta-ajan perinteitä on vaalinut muun muassa Lahti Big Band. Orkesterilla on käytössään alkuperäisiä sovituksia 1930- ja 1940-luvuilta.*lähde?*

Vuonna 2005 perustettiin uusi swingmusiikkiin erikoistunut ammattimuusikoista koostuva big band nimeltään The Great Helsinki Swing Big Band.*lähde?*

*Katso myös: Suomalainen jazz*

Lähteet
-------

1. 1 2  Swing *Encyclopædia Britannica*. Viitattu 2.9.2022. (englanniksi)

Aiheesta muualla
----------------

* Kuvia tai muita tiedostoja aiheesta **Swing** Wikimedia Commonsissa

|  |  |  |
| --- | --- | --- |
| 

|  |  |
| --- | --- |
| Auktoriteettitunnisteet: Kansalliset Muokkaa Wikidatassa | 
* Espanja
* Ranska
* BnF data
* Saksa
* Israel
* Yhdysvallat
* Tšekki

 |

 |
**Aurelius Caninus** tai **Aurelius Conanus** oli 500-luvulla hallinnut alun perin Gildasin mainitsema brittiläinen kuningas, jota Gildas syyttää erilaisista synneistä. Tarkkaan ei tiedetä, missä päin Aurelius Caninus hallitsi. Mahdollisia paikkoja ovat Etelä-Englanti ja Walesin kaakkoisosat.

Aurelius Caninus tunnetaan maininnasta Gildasin teoksessa *De Excidio Britanniae* eli "Britannian tuho". Gildas eli varhaisella Rooman valtakunnan jälkeisellä ajalla ja hän kirjoitti latinaksi. Aurelius Caninus on yksi Gildasin nimeämästä viidestä brittiläisestä kuninkaasta, joita Gildas eri syistä paheksuu. Kuninkaita kutsutaan eri eläinten mukaan ja Caninusta Gildas nimittää "leijonan penikaksi". Aurelius Caninusta Gildas syyttää sukusurmasta ja haureudesta. Gildas kuvailee Aureliusta epäpuhtaana, sekä sisällissotaan ja ryöstelyyn taipuvaisena mainiten tämän sukulaisten jo kuolleen ja Aurelianuksen "seisovan yksin kuin puu pellolla". Lopuksi Gildas kehottaa Aureliusta vielä katumaan tekojaan.

Varmasti ei tiedetä, missä päin Britanniaa Aurelius Caninus hallitsi. Gildas ei tätä erikseen mainitse. Neljä muuta kuningasta mainitaan kuitenkin maantieteellisessä järjestyksessä, jonka perusteella Aurelius Caninus olisi hallinnut alueita nykyisessä Etelä-Englannissa tai Walesin kaakkoisosassa. Joskus alueeksi on ehdotettu Severnin laaksoa. Nimi Aurelius on latinaa ja suhteellisen harvinainen. Gildas mainitsee myös Ambrosius Aurelianuksen sanoen tämän jälkeläisten degeneroituneen esikuvastaan. Mahdollisesti Aurelius Caninus onkin Ambrosius Aurelianuksen jälkeläinen. Nimi Caninus viittaa puolestaan koiraan. Nimi on todennäköisesti väännös kelttiläisestä arvonimestä, joka sekin viittaa koiraan. Kymrissä vastaava nimi olisi *Cynan*, bretoniksi *Conan* ja iiriksi *Conán*. Gildas kirjoittaa muita brittiläisiä nimiä samantapaisin väheksyvin sanaleikein.

Gildasin Aurelianuksen mainitsee myös myöhemmin kirjoittanut Geoffrey Monmouthilainen, jonka tekstissä Aurelius Caninus on tosin Aurelius Conanus. Geoffrey Monmouthilaisen mukaan Aurelius halltisi koko Britanniaa kolmen vuoden ajan. Walesilaisissa kymriksi kirjoitetuissa teksteissä sama henkilö on puolestaan Cynan Wledig.

Lähteet
-------

1. 1 2 3 4  John T. Koch: *Celtic Culture - A Historical Encyclopedia*, s. 145-146. ABC-CLIO, 2006. ISBN 1-85109-445-8. (englanniksi)
2. 1 2 3 4  John Edward Lloyd: AURELIUS CANINUS (fl. 540) prince *Dictionary of Welsh Biography*. The National Library of Wales. Viitattu 15.12.2020. (englanniksi)
Aurelianuksen muuria Porta Ardeatinan ja Porta San Sebastianon välillä.
Porta San Sebastiano
**Aurelianuksen muuri** on Rooman kaupunkia ympäröivä antiikin aikainen puolustusmuuri. 

Rooman kaupunki luotti pitkään siihen, että vihollinen torjutaan jossakin kaukana valtakunnan ulkorajoilla. 200-luvun puolivälissä barbaarit alkoivat kuitenkin uhata itse pääkaupunkia, joka oli jo kauan sitten kasvanut vanhan Serviuksen muurin yli. Noin 19 kilometriä pitkä uusi kaupunginmuuri rakennettiin vuosina 270–275 keisari Aurelianuksen käskystä.

Muuri valmistui keisari Probuksen hallintokaudella. Muurista tuli noin 20 kilometriä pitkä, ja se ympäröi kaupunkia joka puolelta. Paikoitellen muurin osina käytettiin tosin rakennusten ja rakennelmien seiniä. Lisäksi Tiberjoen jyrkät rantapengermät korvasivat muurin kaupungin länsipuolella.

Muuri oli noin kahdeksan metriä korkea ja 3,5 metriä paksu. Alkuperäisenä rakennusaineena käytettiin tiiliä, mutta myöhemmin muuria vahvistettiin myös muilla materiaaleilla. Alkuperäiseen muuriin kuului myös noin 380 vartiotornia sekä 14 suurta porttirakennelmaa.

Keisari Honorius vahvisti muuria 400-luvun alussa niin, että sen korkeimmat osat nousivat 11 metriin. Tämän jälkeen muuria hyödynnettiin Rooman puolustuksessa vaihtelevalla menestyksellä. Viimeisen kerran sen edustalla taisteltiin vuonna 1870, kun Italian kuningaskunnan joukot valtasivat Rooman paavilta.

Suurin osa muurista on säilynyt hyvin näihin päiviin asti. Säilyneistä porteista vaikuttavimpia ovat Porta San Sebastiano ja Porta San Paolo. Renessanssiaikana ja myöhemminkin muuriin on rakennettu myös uusia portteja kuten Porta San Giovanni lähellä Lateraanikirkkoa sekä Porta del Popolo keskustasta pohjoiseen johtavan pääkadun Via del Corson pohjoispäässä.

Lähteet
-------

1. ↑  The Aurelian Walls Museo delle Mura.  Arkistoitu 5.7.2015. Viitattu 4.7.2015. (englanniksi)

Aiheesta muualla
----------------

* Kuvia tai muita tiedostoja aiheesta **Aurelianuksen muuri** Wikimedia Commonsissa
Charles Reade
**Charles Reade** (1814–1884) oli brittiläinen kirjailija. Hänen tuotantonsa käsittää näytelmiä ja dokumenttiromaaneja, joissa hän käsittelee yhteiskunnallisia kysymyksiä. Readen tunnetuin pääteos on vuonna 1861 julkaistu, 1400-luvulle sijoittuva romaani *The Cloister and the Hearth*. Se ilmestyi suomeksi nimellä *Luostari ja kotiliesi* vuonna 1923. Hänen muita teoksiaan ovat ainakin *It Is Never Too Late to Mend* (1856) ja *Hard Cash*.

Lähteet
-------

1. ↑  Otavan Iso Fokus, s. 3473
2. 1 2  Facta, osa 7 vuodelta 1976, palsta 903
3. ↑  Otavan Iso tietosanakirja, osa 7 vuodelta 1964, palsta 363
4. 1 2  Tietosanakirja, osa 7 vuodelta 1915, palsta 1643


|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF
* WorldCat

 |
|  |
| Kansalliset | 
* Espanja
* Ranska
* BnF data
* Katalonia
* Saksa
* Israel
* Yhdysvallat
* Tšekki
* Australia
* Alankomaat
* Puola
* Vatikaani

 |
|  |
| Henkilöt | 
* Deutsche Biographie
* Trove

 |
|  |
| Muut | 
* SNAC
* IdRef

 |

 |
**Bembéré Tama** on maalaiskunta Moptin alueen Youwaroun piirissä Malissa. Sen keskuskylä Dogo sijaitsee Nigerjoen tulva-alueella 30 kilometriä Youwarousta lounaaseen. Kunnassa on 8 200 asukasta (vuonna 2009).

Bembéré Taman kunnan pinta-ala on 664 neliökilometriä. Se rajoittuu pohjoisessa Youwaroun piirin Farimakén ja Youwaroun, idässä Déboyen, etelässä Moptin piirin Dialloubén ja lännessä Ténenkoun piirin Togoré-Coumbén kuntiin. Seutu kuuluu Sahelin vyöhykkeeseen. Kunnan läpi virtaa Nigerin haarajoki Diaka.

Kuntaan kuuluu kymmenen kylää. Asukkaat ovat etupäässä fulbeja, bozoja, somonoja, markoja ja bambaroita. Vallitseva uskonto on islam.

Seudun pääelinkeinot ovat maanviljely, karjanhoito ja kalastus. Tärkeimmät viljelykasvit ovat hirssi, riisi ja durra. Kotieläimiä ovat naudat, lampaat, vuohet, aasit ja siipikarja. Kalaa viedään myytäväksi Moptiin. Lisäksi harjoitetaan käsityöammatteja ja kaupankäyntiä. Dogossa pidetään viikoittaiset markkinat.

Liikenne perustuu etupäässä vesiteihin. Maayhteydet ovat käyttökelpoisia vain osan vuodesta. Palveluihin kuuluu kolme alakoulua. Terveyspalvelut sijaitsevat Youwaroussa.

Lähteet
-------

1. ↑  Resultats provisoires RGPH 2009 (Région de Mopti) *instat.gov.ml*.  Arkistoitu 22.7.2011. Viitattu 2.10.2014. (ranskaksi)
2. 1 2 3 4  Plan de Securite Alimentaire: Commune Rurale de Bimbere Tama 2006–2010 *fsg.afre.msu.edu*.  Arkistoitu 7.3.2016. Viitattu 2.10.2014. (ranskaksi)
Metyylietyyliglutarimidin kemiallinen rakennekaaviokuva.
**Bemegridi** eli **metyylietyyliglutarimidi** (kauppaniminä *Bemegride*, *Megimide*, *Malysol*) on alun perin barbituraattien antidootiksi eli vastavaikuttajaksi kehitetty aine, jonka kemiallinen rakenne muistuttaa jonkin verran barbituurihapon johdoksia.  1960-luvulla olivat barbituraattien yliannostelu sekä näillä lääkeaineilla tehdyt itsemurhat suuri ongelma useassa maassa. Sen vuoksi näille rauhoitteille tarvittiin vastalääkkeitä. Se luetaan kuitenkin hengitystä yleisti stimuloivaksi aineeksi, joka vähentää muidenkin aineiden aiheuttamaa hengityksen lamaantumista. Näin ollen bemegridi ei ole suoranaisesti barbituraateille kilpaileva eli kompetitiivinen vastavaikuttaja eli spesifinen inhibiittori.

Metyylietyyliglutarimidia on annettu tippainfuusiona laskimoon sairaalatasoisissa olosuhteissa. Lääkeaine tehostaa barbituraattien lamaamaa hengitystä, sillä se vaikuttaa aivojen hengityskeskusta kiihottavasti. Esimerkiksi liian syvissä nukutuksissa eli narkoositiloissa on leikattavalle potilaalle annettu vastavaikuttajaksi bemegridiä joskus yhdessä amifenatsolin (DAPT:n) kanssa, joka on tehonnut kipulääke opiaatteihin barbituurihapon johdosten ohella.

Lähteet
-------

* Vartiainen: Lääkeaineoppi, SHKS/WSOY, 1960 Porvoo (s. 35–36, 67)*tarvitaan parempi lähde*

### Viitteet

1. 1 2  Vartiainen, I. 1960: s. 67
2. ↑  Vartiainen, I. 1960: s. 35–36
3. ↑  Kärki, Niilo: "23. Uni- ja rauhoittavat lääkkeet", *Farmakologia ja toksikologia*, s. 264. Helsinki: Kandidaattikustannus, 1982. ISBN 951-99395-7-1.

Aiheesta muualla
----------------

* PubChem: Bemegride (englanniksi)
* Kyoto Encyclopedia of Genes and Genomes (KEGG): Bemegride (englanniksi)
* ChemBlink: Bemegrid (englanniksi)

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.
Bradlee vuonna 1999
**Benjamin "Ben" Crowninshield Bradlee** (26. elokuuta 1921 Boston, Yhdysvallat – 21. lokakuuta 2014) oli yhdysvaltalainen toimittaja, joka toimi Washington Post -lehden päätoimittajana vuosina 1968–1991. Journalistisen uransa lisäksi Bradlee palveli Tyynellämerellä Yhdysvaltain armeijassa toisessa maailmansodassa.

Bradleen päätoimittajakaudella Washington Post nousi yhdeksi Yhdysvaltain merkittävimmistä sanomalehdistä. Bradleen alaisuudessa Washington Post muun muassa uutisoi Pentagonin papereista yhdessä New York Timesin kanssa ja paljasti Richard Nixonin kytkökset Watergate-skandaalin.

Persoonana Bradlee oli hyvin värikäs: hänen käytöstään on kuvailtu usein sekoitukseksi hienostuneisuutta ja säädyttömyyttä. Bradlee oli elämänsä aikana naimisissa kolmen eri naisen kanssa, joista viimeinen oli hänen alaisensa Sally Quinn.

Lähteet
-------

1. 1 2 3  Ben Bradlee, Washington Editor and Watergate Warrior, Dies at 93 *New York Times*. Viitattu 11.2.2021. (englanniksi)


|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF
* WorldCat

 |
|  |
| Kansalliset | 
* Norja
* Espanja
* Ranska
* BnF data
* Saksa
* Israel
* Yhdysvallat
* Japani
* Tšekki
* Australia
* Korea
* Alankomaat
* Puola

 |
|  |
| Tieteilijät | 
* CiNii

 |
|  |
| Muut | 
* NARA
	+ 2
* SNAC
* IdRef

 |

 |
**Arkkienkeli Mikael taistelee paholaista vastaan ja Maria otetaan taivaaseen enkelten joukossa** on Dosso ja Battista Dossin öljyvärimaalaus. Teos valmistui vuoden 1533 lopun ja vuoden 1534 alun välisenä aikana. Se on tehty alun perin Reggio nell’Emilian tuomiokirkkoon ja kuuluu nykyään Galleria nazionale di Parman kokoelmiin.

Teos koostuu kahdesta tasosta: ylempänä Maria otetaan taivaaseen enkelikuoron joukossa. Etualalla taas arkkienkeli Mikael taistelee paholaista vastaan. Mikaelin miekka on iskemässä paholaiseen, joka yrittää puolustaa itseään. Taustalla vuorottelee kaupunkeja tornineen ja vuoristojärviä. Apostolit on kuvattu Marian tyhjän haudan äärellä ja haudalta kasvaa kukkia. Teoksessa on kuvattu yksityiskohtaisesti etualan useita erilaisia puita ja tuulen heiluttama arkkienkelin viitta.

Lähteet
-------

1. 1 2  San Michele Arcangelo e il demonio Galleria nazionale di Parma.  Arkistoitu 9.8.2016. Viitattu 20.5.2022. (italiaksi)

Aiheesta muualla
----------------

* Kuvia tai muita tiedostoja aiheesta **Arkkienkeli Mikael taistelee paholaista vastaan ja Maria otetaan taivaaseen enkelten joukossa** Wikimedia Commonsissa
**Emma Sofia Katajalaakso** (s. 31. lokakuuta 1999 Rauma) on suomalainen keskimatkojen juoksija, kestävyys- ja estejuoksija. Hän edusti vuoteen 2020 Kannuksen Ura ja sittemmin Lahden Ahkeraa. Häntä valmensi aiemmin Kari Aho ja vuodesta 2021 Ville Hautala.

Katajalaakso saavutti Tampereen Kalevan kisoissa 2021 pronssia 1 500 metrillä ja 3 000 metrin estejuoksussa. Viestijuoksun SM-kilpailuissa hän on saavuttanut kultaa 4 000 metrin viestissä ja 4 × 1 500 metrin sekaviestissä 2021.

Henkilökohtaiset ennätykset
---------------------------

Ulkoradat

| *Laji* | *Aika* | *Paikka* | *Päivä* |
| --- | --- | --- | --- |
| 800 m | 2.10,66 | Jämsä | 1. heinäkuuta 2021 |
| 1 500 m | 4.27,23 | Lahti | 20. kesäkuuta 2021 |
| 3 000 m | 9.31,18 | Lahti | 19. elokuuta 2021 |
| 5 000 m | 16.48,31 | Tampere | 29. elokuuta 2021 |
| 3 000 m esteet | 10.19,82 | Tampere | 28. elokuuta 2021 |

Lähteet
-------

1. 1 2 3  Emma Katajalaakso Tilastopaja (vaatii kirjautumisen, maksullinen palvelu).


|  |  |  |
| --- | --- | --- |
| 

|  |  |
| --- | --- |
| Auktoriteettitunnisteet: Henkilöt Muokkaa Wikidatassa | 
* World Athletics

 |

 |